Geplak

Geplak yaiku jajanan khas kutha Bantul kang digawé saka parutan klapa lan gula pasir utawa gula jawa, kang rasané legi.MG Retno Setyowati, "Kabupatén Bantul", Litbang Departemen Keséhatan, Selasa, 20 Februari 2001 Ana uga kang ngarani geplak iku jajanan khas Betawi yèn ditambahi glepung beras lan godhong jeruk purut. Ana uga geplak kang digawé saka waluh."Geplak Waluh", Kronik Unika Soegijapranata, Edisi 35-36, 17 Desember 2004. Industri geplak lumrahé bisa ditemoni ing Bantul, Yogyakarta yaiku minangka indhustri rumah tangga. Nanging saiki geplak bisa ditemoni ing papan endi wae. Geplak paling énak dipangan anget-anget. Biyén geplak dadi gantiné sega nalika usum paceklik.

Sajarah
Nalika jaman penjajahan Walanda, Bantul misuwur kanthi akèh pabrik gula lan kebon tebuné. Ana 6 pabrik gula ing Bantul lan akèh kebon tebu. Saka 6 pabrik ana siji kang isih nganti saiki yaiku pabrik Madukismo. Gula tebu kang dikasilaké saka pabrik-pabrik mau dimanfaataké gawé panganan-panganan, salah sawijiné geplak. Saliyané pabrik gula lan kebon tebu, Bantul uga misuwur klapané amarga panggonané kang ana ing pasisir.

Kaunggulan
Kaunggulan geplak yaiku rasané kang super legi, nanging leginé ora sembarang legi, leginé legi gurih klapa. Bahan-bahan kanggo gawé geplak uga gampang digolèki, kaya ta klapa kang ésih enom, glepung beras ketan, godhong pandhan, gula pasir utawa gula jawa, banyu, uyah lan panili. 
Geplak mung disuguhaké rong warna, yaiku putih klawu lan semu coklat. Nanging saiki geplak bisa tinemu pirang-pirang warna lan rasa, sanajan kaya mangkono bahan-bahan kanggo gawé geplak tetep alami lan ora ngandhut bahan kang bebayani. Rasa geplak kang warna-warna kaya ta kacang, stroberi, jeruk, lan sapituruté saka bahan alami kabéh.
Gizi kang ana ing geplak uga akèh. Kadelok saka panalitén pihak Universitas Gajah Mada (UGM), saben-saben 100 gram ngandhut karbohidrat 74 gram, lemak 14 gram, banyu 10 gram, protéin 10 gram, lan kalori 2 gram.

 Rujukan 

Kategori:Jajanan
Kategori:Jajan pasar
Kategori:Olah-olahan Indonésia